<classify> Washington, Marekani MGAWANYIKO umedhihirika katika anga ya kisiasaMarekani wakati Rais Donald Trump alipokuwa akitoa hotuba ya kila mwaka mbeleya Bunge la Congress, huku mchakato wa kumwondoa madakarani ukikaribia kumalizika. Wakati Trump alipopanda kwenyejukwaa kutoa hotuba yake kwa taifa, alimpuuza na kukataa kumpa mkono Spika waBaraza la Wawakilishi katika Bunge la Congress, Nancy Pelosi ambaye alikuwaamemnyooshea mkono. Hatua hiyo ya Rais Trump kususia mkono wa Pelosina spika huyo kumjibu kwa kuichana hotuba yake, ni baadhi tu ya vitimbivilivyodhihirisha mgawanyiko mkali wa kisiasa nchini Marekani, wakati Trumpalipotoa hotuba kuhusu hali ya nchi. Hii ilikuwa ni mara ya kwanza kwaTrump kukutana uso kwa uso na Pelosi ambaye ni hasimu wake mkuu wa kisiasaanayeongoza mchakato wa Wademocrat wa kutaka kumwondoa madarakani. Katika hotuba yake, Trump alikituhumu Chama chaDemocrat kwa kupanga kuwalazimisha walipakodi wa Marekani kutoa huduma ya afyaya bure kwa wahamiaji wasio na nyaraka. Pelosi alionekana mara mbili akisema:Sio kweli. Pelosi, ambaye ni kinara wa chamacha upinzani cha Democrat, alionekana mwenye hasira wakati wa hotuba ya Trumpambapo alichana vipande vipande nakala ya hotuba hiyo na kuitupa mezani. Tofauti na ilivyozoeleka kuwa hotuba ya rais waMarekani kuhusu hali ya nchi ni muda wa maridhiano kisiasa, mazingira katikakikao cha Congress kilichowaleta pamoja wajumbe wa baraza la wawakilishi namaseneta yaliakisi mpasuko mkali wa kisiasa muda wote wa saa moja na dakika 18wa hotuba ya Trump. Zoezi zima lilianza vibaya pale Rais Trumpalipokataa kuupokea mkono alionyooshewa na Pelosi na kuuacha ukininginiahewani. Na lilimalizika kwa hatua ya Pelosi kumjibu Trumpmtindo wa jino kwa jino, alipochana vipande vipande nakala ya hotuba ya Trumpaliyokuwa amekabidhiwa, mara tu Trump alipomaliza kuzungumza. Trump ambaye hakutaja kadhia hiyoya mpango wa kumuondoa madarakani, mwanzoni mwa hotuba yake alikuwaakishangiliwa mara kwa mara na wabunge wa chama chake cha Republican. Rais Trump alitumia sehemu kubwa ya hotuba yakekwa majigambo, ya namna alivyofanikiwa kuukarabati uchumi wa Marekani na hadhiya nchi hiyo, ambavyo amedai vilikuwa vimewekwa rehani na watangulizi wake. Miaka ya uozo wa kiuchumi imekwisha. Siku zaMarekani kuhujumiwa kiuchumi na kukejliwa na mataifa mengine tumeziacha nyuma.Tumeipa pia kisogo mienendo ya kuvunja ahadi, na kutafuta visingizio vyakumomonyoka kwa uchumi, nguvu na fahari ya Marekani. Tumevunjilia mbalimitazamo ya kwamba Marekani inadidimia, alisema Trump. Masuala mengine aliyoyamulika Trump katika hotubayake, ni mikubaliano ya kibiashara kati ya China, na mengine ya eneo huria lakibiashara katika nchi za Amerika Kaskazini, akisema hayo ni mafanikio makubwaambayo yatarejesha maelefu ya viwanda nchini Marekani. Alizungumzia pia sera za kupunguza kodi nakumaliza kuhusika kwa majeshi ya Marekani katika mizozo ya Mashariki ya Kati,kama ushahidi wa kutimiza ahadi alizozitoa kwa wapiga kura. Hotuba yake ilishangiliwa mara kwa mara na wabungewa chama chake cha Republican waliosimama kumpigia makofi, huku wademocratwakibakia katika viti vyao, baadhi wakizomea, na wengine hata kutoka nje. Trump ambaye baadaye, baada ya hotuba yake ya janaanatarajiwa kuondolewa katika kesi anayoshtakiwa na wademocrat kwa tuhuma zamatumizi mabaya ya wadhfa wake, hata mara moja hakuitaja kesi hiyo katikahotuba yake. Baraza la Seneti, ambalo linadhibitiwa naWarepublican, lilitarajiwa kupiga kura kuhusu iwapo Trump ataondolewa ofisiniau la, ikiwa ni muda mfupi baada ya hotuba yake kwa Taifa. Inatazamiwa kuwa Trump hataondolewa madarakani kwaniWarepublican 53 katika baraza hilo wameonekana kupinga wazi mchakato huo waWademokrat.  <topic>: kimataifa 